Kan Hunyo 24, 2008, an Sanggunian Panglungsod kan Naga nag-aprobar nin sarong ordenansa na nagtataong giya kun pano an paggamit kan inaapod na Plaza Quince Martires asin siring man nagtaong mga limitasyon sa mga aktibidad na pwedeng gibohon sa sinabing plasa. An Resolusyon numerado 2008-047. An plasang ini yaon nakatindog an monumento kan Kaglimang Martir kan Kabikolan. An Resolusyon ipigtolod ni Hon. David Casper Nathan A. Sergio, sarong kaapil sa Committee on Culture and Arts kan syudad nin Naga.